**Саопштење**

**Поводом текста „Запошљавања у Медиани – бивша функционерка ДС на месту самосталног сарадника“, објављеног на порталу „Јужне вести“ дана 01. 07. 2019. године, Општински одбор ДС Медијана даје следеће саопштење:**

Општински одбор ДС Медијана се ограђује од поступка доскорашње чланице Главног одбора ДС Милене Костадиновић. Начин на који се поменута запослила изазива оправдану сумњу, пре свега код опозиционо настројених грађана Ниша, као и симпатизера и чланова Странке, јер је свима добро познато како се данас долази до радног места у јавним предузећима, односно чије одобрење је потребно за то.

Залажемо се да сваки грађанин има право да заснује радни однос иксључиво путем транспарентног јавног конкурса.

Демантујемо сазнање из наведеног текста да је Милена Костадиновић само члан наше Странке зато што је она актуелни секретар Градског одбора ДС у Нишу.

Уколико је, у међувремену, поднела оставку на ту функцију, онда сматрамо да је то исправно. Уколико није, овим путем је позивамо да поднесе оставку на функцију секретара, будући да је то најмање што може да учини за Странку у овом тренутку.

Ограђујемо се и од изјава „анонимних демократа“, јер демократе своје ставове изражавају јавно, под пуним именом и презименом.

Општински одбор ДС Медијана

У Нишу

03. 07. 2019. године